CELEX: 22015D2292
Language: lt
Date: 1447891200000
Title: 2015 m. lapkričio 19 d. Žemės ūkio jungtinio komiteto sprendimas Nr. 2/2015 dėl Susitarimo tarp Europos bendrijos ir Šveicarijos Konfederacijos dėl prekybos žemės ūkio produktais 9 priedo 1 ir 2 priedėlių keitimo [2015/2292]

9.12.2015   
            
            
               LT
            
            
               Europos Sąjungos oficialusis leidinys
            
            
               L 323/29
            
         ŽEMĖS ŪKIO JUNGTINIO KOMITETO SPRENDIMAS Nr. 2/2015
   2015 m. lapkričio 19 d.
   dėl Susitarimo tarp Europos bendrijos ir Šveicarijos Konfederacijos dėl prekybos žemės ūkio produktais 9 priedo 1 ir 2 priedėlių keitimo [2015/2292]
   ŽEMĖS ŪKIO JUNGTINIS KOMITETAS,
   atsižvelgdamas į Susitarimą tarp Europos bendrijos ir Šveicarijos Konfederacijos dėl prekybos žemės ūkio produktais, ypač į jo 11 straipsnį,
   kadangi:
   
               (1)
            
            
               2002 m. birželio 1 d. įsigaliojo Susitarimas tarp Europos bendrijos ir Šveicarijos Konfederacijos dėl prekybos žemės ūkio produktais (toliau – susitarimas);
            
         
               (2)
            
            
               susitarimo 9 priedo tikslas – palengvinti ir skatinti dvišalę prekybą organiniais Europos Sąjungos ir Šveicarijos kilmės produktais;
            
         
               (3)
            
            
               pagal susitarimo 9 priedo 8 straipsnį Organinių produktų darbo grupė sprendžia visus klausimus, susijusius su 9 priedu ir jo įgyvendinimu, ir teikia rekomendacijas Žemės ūkio jungtiniam komitetui. Ši grupė surengė posėdį priedo taikymo sričiai aptarti. 9 priedo taikymo sritį derėtų išplėsti – jį taip pat taikyti vynui ir mielėms, nes šios srities Šveicarijos ir Europos Sąjungos teisės nuostatos yra lygiavertės. Be to, reikėtų panaikinti 2 priedėlį, nes Šveicarija pakeitė organiniu būdu gaminamų pašarų ženklinimo etiketėmis teisės aktus ir priėmė Europos teisę atitinkančias nuostatas. Darbo grupė rekomendavo komitetui atitinkamai pritaikyti 9 priedo priedėlius;
            
         
               (4)
            
            
               todėl reikėtų iš dalies pakeisti 9 priedo 1 ir 2 priedėlius,
            
         NUSPRENDĖ:
   1 straipsnis
   Susitarimo tarp Europos bendrijos ir Šveicarijos Konfederacijos dėl prekybos žemės ūkio produktais 9 priedo 1 ir 2 priedėlių tekstas pakeičiamas šio sprendimo priedo tekstu.
   2 straipsnis
   Šis sprendimas įsigalioja 2015 m. gruodžio 31 d.
   
      Priimta Berne 2015 m. lapkričio 19 d.
      
         
            Žemės ūkio jungtinio komiteto vardu
         
         
            Europos Sąjungos delegacijos vadovė
         
         Susana MARAZUELA-AZPIROZ
         
            Šveicarijos delegacijos pirmininkas ir vadovas
         
         Adrian AEBI
         
            Komiteto sekretorius
         
         Thomas MAIER
      
   
   
      PRIEDAS
      „
            1 PRIEDĖLIS
            
               3 straipsnyje nurodytų teisės aktų, susijusių su organiniu būdu gaminamais žemės ūkio produktais ir maisto produktais, sąrašas
            
            Europos Sąjungoje taikomi teisės aktai
            
                         
                     
                     
                        2007 m. birželio 28 d. Tarybos reglamentas (EB) Nr. 834/2007 dėl ekologinės gamybos ir ekologiškų produktų ženklinimo, panaikinantis Reglamentą (EEB) Nr. 2092/91 (OL L 189, 2007 7 20, p. 1), su paskutiniais pakeitimais, padarytais 2013 m. gegužės 13 d. Tarybos reglamentu (ES) Nr. 517/2013 (OL L 158, 2013 6 10, p. 1);
                     
                  
                         
                     
                     
                        2008 m. rugsėjo 5 d. Komisijos reglamentas (EB) Nr. 889/2008, kuriuo nustatomos išsamios Tarybos reglamento (EB) Nr. 834/2007 dėl ekologinės gamybos ir ekologiškų produktų ženklinimo įgyvendinimo taisyklės dėl ekologinės gamybos, ženklinimo ir kontrolės (OL L 250, 2008 9 18, p. 1), su paskutiniais pakeitimais, padarytais 2014 m. gruodžio 18 d. Komisijos reglamentu (ES) Nr. 1358/2014 (OL L 365, 2014 12 19, p. 97);
                     
                  
                         
                     
                     
                        2008 m. gruodžio 8 d. Komisijos reglamentas (EB) Nr. 1235/2008, kuriuo nustatomos išsamios Tarybos reglamento (EB) Nr. 834/2007 įgyvendinimo taisyklės dėl ekologiškų produktų importo iš trečiųjų šalių (OL L 334, 2008 12 12, p. 25), su paskutiniais pakeitimais, padarytais 2015 m. sausio 23 d. Komisijos įgyvendinimo reglamentu (ES) 2015/131 (OL L 23, 2015 1 29, p. 1).
                     
                  Šveicarijos Konfederacijoje taikomi teisės aktai
            
                         
                     
                     
                        1997 m. rugsėjo 22 d. potvarkis dėl ekologinės žemdirbystės ir ekologinių gaminių bei maisto produktų ženklinimo (Potvarkis dėl ekologinės žemdirbystės) su paskutiniais pakeitimais, padarytais 2014 m. spalio 29 d. (RO 2014 3969);
                     
                  
                         
                     
                     
                        1997 m. rugsėjo 22 d. Ekonomikos, mokymų ir tyrimų federalinio departamento (DEFR) potvarkis dėl ekologinės žemdirbystės su paskutiniais pakeitimais, padarytais 2014 m. spalio 29 d. (RO 2014 3979).
                     
                  Lygiavertiškumo sistemos netaikymas
            
                         
                     
                     
                        Šveicariškiems produktams, kurių ingredientai pagaminti vadovaujantis susitarimais, reglamentuojančiais pertvarkymą į ekologinę žemdirbystę;
                     
                  
                         
                     
                     
                        Produktams, gautiems iš Šveicarijos ožkininkystės produkcijos, kai gyvūnams taikoma nukrypti leidžianti nuostata, numatyta Potvarkio dėl ekologinės žemdirbystės ir ekologinių gaminių bei maisto produktų ženklinimo 39d straipsnyje (1).
                     
                  
         
            2 PRIEDĖLIS
            
               Įgyvendinimo taisyklės
            
            Nėra.
         “
      
         (1)  (RS 910.18)